ম্যাচ জেতার আনন্দ প্রকাশ কত রঙ, কত বর্ণের হয়! আর বিশ্বকাপের মতো মেগা টুর্নামেন্ট হলে তো কথাই নেই। কেউ চোখের জলে চিবুক ভিজিয়ে দেন, কেউ আবার বাঁধন ছাড়া উচ্ছ্বাস দেখান। ক্রোয়েশিয়ার ইভান র‌্যাকিটিচ ব্যতিক্রম। তিনি নিজের জার্সি, শর্টস সব খুলে ফেললেন। পড়নে থাকল কেবলমাত্র অন্তর্বাস ও মোজা। ড্রেসিংরুমে নয়, মাঠ ও মাঠের বাইরে লাখো দর্শকদের সামনে তিনি এমন কীর্তি করে বসলেন।

এই বিষয়ে অন্যান্য খবর

ম্যাচের মধ্যেই ফেটে গেল বল! বিশ্বকাপে এমন কাণ্ডে হতবাক সবাই
দল খেলছে বিশ্বকাপে, দেশ ডুবে অন্ধকারে! প্রবল অসন্তোষে চাপে সরকার
গোল করলেই প্রকাশ্যে খুলবেন অন্তর্বাস, নামী মডেলের ‘টোপ’ দেশের ফুটবলারদের


ক্রোয়েশিয়ার প্রথম ম্যাচেই খেলা ছিল নাইজেরিয়ার সঙ্গে। একটি আত্মঘাতী গোল এবং লুকা মডরিচের গোলের সৌজন্যে আফ্রিকান ঈগলসদের ২-০ গোলে হারান ক্রোটরা। তারপরেই উচ্ছ্বাস প্রকাশে সংযম হারালেন মেসির সঙ্গে বার্সেলোনায় খেলা তারকা মিডফিল্ডার।
একে একে নিজের জার্সি, শর্টস, বুট সব বিলিয়ে দেন গ্যালারি বসে থাকা দেশজ সমর্থকদের। অবশ্য এটাই প্রথমবার নয়। ২০১৪ সালের বিশ্বকাপের গ্রুপ ম্যাচেও ক্যামেরুনকে হারানোর পর একই কাণ্ড করেছিলেন।

#respect Rakitic and mbia swapping jersey and pants.. pic.twitter.com/u592Pv2V7o
— SaeedArsenalFc 🇬🇭 (@kyeswinsidaAFC) June 19, 2014

গ্রুপে এখনও র‌্যাকিটিচদের খেলতে হবে আর্জেন্টিনা ও আইসল্যান্ডে। বাকি দুই ম্যাচে জিতলেও কী এমন কাণ্ড ঘটাবেন ক্রোট তারকা, এখন দেখার সেটাই।